**ZMLUVA O UBYTOVANÍ**

**uzavretá podľa ust. § 754 a nasl. Občianskeho zákonníka**

**Ubytovateľ:**

**Mestská časť Bratislava-Nové Mesto**

so sídlom: Junácka ul. č. 1, 832 91 Bratislava

zastúpený: Mgr. Rudolf Kusý, starosta

IČO: 00 603 317

bankové spojenie: Prima banka Slovensko, a.s.

číslo účtu: SK83 5600 0000 0018 0034 7015

variabilný symbol: 3180060120

(ďalej v texte ako *„ubytovateľ“*)

**ZŠ s MŠ Sibírska**

so sídlom: Sibírska 39, 831 02 Bratislava

zastúpený: Mgr. Milena Partelová, riaditeľka školy

IČO: 31 785 221

bankové spojenie: Prima banka Slovensko, a.s.

číslo účtu: SK29 5600 0000 0084 2375 0002

variabilný symbol: 3185012

(ďalej v texte ako *„ZŠ s MŠ“*)

**Ubytovaný : Mgr. MJ**

narodený:

trvale bytom:

(ďalej v texte ako *„ubytovaný“*)

**Článok I.**

 **Úvodné ustanovenie**

Ubytovateľ je výlučným vlastníkom budovy materskej školy na Šuňavcovej ul. 13, k. ú. Nové Mesto, súp. č. 1661, postavenej na pozemku – parc. registra „C“ č. 11830/4 a zapísanej na liste vlastníctva č. 3749, zverenej do správy ZŠ s MŠ na základe protokolu o zverení majetku a s ním súvisiacich práv a záväzkov č. 43/2015 zo dňa 02.03.2015, súčasťou ktorej je služobný školský byt na prízemí pozostávajúci z dvoch izieb a príslušenstva kuchyne, predsiene, komory, kúpeľne, WC a špajzy o celkovej výmere podlahovej plochy 52,22 m2 (ďalej ako „byt“).

**Článok II.**

**Predmet zmluvy**

1. Na základe tejto zmluvy sa ubytovateľ zaväzuje ubytovanému poskytnúť ubytovanie v byte, konkrétne izby o výmere 10,25 m2 a užívanie príslušenstva bytu (ďalej ako „predmet ubytovania“) a ZŠ s MŠ služby spojené s užívaním izby a príslušenstva bytu a ubytovaný sa zaväzuje zaplatiť ubytovateľovi cenu za ubytovanie vo výške uvedenej v evidenčnom liste, ktorý tvorí Prílohu č. 1 tejto zmluvy a platby ZŠ s MŠ za služby spojené s užívaním a príslušenstva bytu vo výške určenej ZŠ s MŠ.
2. Byt je určený pre dve osoby, pričom ubytovaný berie na vedomie a súhlasí, že s ním v byte môže bývať ešte ďalšia osoba, ktorú určuje ubytovateľ a ZŠ s MŠ, pričom táto osoba sa podieľa v polovici na úhrade ceny ubytovania a služieb spojených s užívaním bytu.

**Článok III.**

**Ubytovacia doba a účel ubytovania**

1. Ubytovateľ poskytuje ubytovanému ubytovanie na dobu určitú a to odo dňa účinnosti tejto zmluvy do 31.08.2021 vrátane. V prípade skončenia pracovného pomeru ubytovaného pred uplynutím ubytovacej doby, dňom skončenia pracovného pomeru skončí aj platnosť a účinnosť zmluvy.
2. Ubytovaný je povinný v posledný deň ubytovania vypratať z bytu resp. užívanej miestnosti a príslušenstva svoje vnesené veci a odovzdať ubytovateľovi.

**Článok IV.**

**Práva a povinnosti zmluvných strán**

1. Ubytovateľ je povinný odovzdať ubytovanému predmet ubytovania v stave spôsobilom k riadnemu užívaniu a zabezpečiť nerušený výkon jeho práv spojených s poskytnutím bytu.

2. Ubytovaný nesmie v byte, izbe ani príslušenstve bytu vykonávať žiadne podstatné zmeny bez predchádzajúceho písomného súhlasu ubytovateľa.

3. Ubytovateľ je oprávnený kedykoľvek na vstup do bytu za účelom vykonania kontroly.

4. Ubytovaný je povinný oznámiť ubytovateľovi skončenie pracovného pomeru, v prípade porušenia tejto povinnosti je povinný zaplatiť ubytovateľovi zmluvnú pokutu vo výške 1000,- €.

**Článok V.**

**Cena ubytovania**

1. Ubytovaný je povinný po celú dobu trvania ubytovania uhrádzať cenu za ubytovanie ubytovateľovi a zálohové platby za služby spojené s ubytovaním ZŠ s MŠ a to vždy vopred najneskôr do 20. dňa príslušného kalendárneho mesiaca v prospech účtov uvedených v záhlaví tejto zmluvy. Cena za ubytovanie za prvý mesiac platnosti a účinnosti zmluvy ako aj zálohová platba za služby spojené s ubytovaním, ktoré pozostávajú z tepla za kúrenie, ohrevu vody, vodného a stočného a odvozu sú splatné súčasne s cenou za ubytovanie a zálohovou platbou za služby spojené s ubytovaním za nasledujúci mesiac.

2. Zálohové úhrady za služby spojené s nájmom budú zúčtované každoročne vždy do 01.06. nasledujúceho kalendárneho roku. Prípadné preplatky budú ubytovanému vrátené na účet, ktorý bude používať k riadnym úhradám. Prípadne nedoplatky je ubytovaný povinný uhradiť ubytovateľovi na základe výzvy uvedenej v ročnom vyúčtovaní s lehotou splatnosti 30 dní odo dňa jej doručenia ubytovanému.

1. Preplatok z celoročného vyúčtovania za služby spojené s ubytovaním, ZŠ s MŠ ubytovanému vyplatí do 30 dní odo dňa doručenia ročného vyúčtovania za služby spojené s ubytovaním.
2. Nedoplatok z celoročného vyúčtovania služieb spojených s ubytovaním je ubytovaný povinný uhradiť na účet ZŠ s MŠ uvedený v záhlaví tejto zmluvy, v lehote najneskôr do 30 dní odo dňa doručenia ročného vyúčtovania za služby spojené s ubytovaním ubytovanému.
3. Pokiaľ sa ubytovaný dostane do omeškania s platením mesačnej úhrady za ubytovanie alebo so zálohovými platbami za služby spojené s ubytovaním resp. platením nedoplatku z ročného vyúčtovania za služby spojené s ubytovaním, o viac ako 5 dní po ich splatnosti je ubytovaný povinný zaplatiť zákonný poplatok z omeškania za každý aj začatý deň omeškania.
4. Ubytovaný berie na vedomie, že ak predmet zmluvy neodovzdá po skončení platnosti a účinnosti tejto zmluvy v súlade s touto zmluvou najneskôr v deň skončenia poskytovania ubytovania – do 24.00 hod. je povinný zaplatiť ubytovateľovi zmluvnú pokutu vo výške 10,- € za každý deň nevypratania až do riadneho odovzdania predmetu zmluvy. Pre vylúčenie pochybností uvedené sa nevzťahuje na predĺženie platnosti a účinnosti tejto zmluvy alebo uzavretie novej zmluvy o ubytovaní na základe ktorej je ubytovaný oprávnený užívať byt.

**Článok VI.**

**Skončenie platnosti zmluvy**

1. Ubytovateľ je oprávnený odstúpiť od zmluvy pred uplynutím dohodnutej doby v prípade, ak ubytovaný porušuje dobré mravy alebo inak hrubo a opakovane porušuje medziľudské vzťahy a svoje povinnosti v súvislosti užívaním bytu resp. izby a príslušenstva bytu.
2. Ubytovateľ je oprávnený odstúpiť od zmluvy v prípade, ak ubytovaný nezaplatí cenu za ubytovanie v termíne podľa článku V. bodu 1 tejto zmluvy alebo zálohy na služby spojené s užívaním bytu.
3. Odstúpenie od zmluvy sa riadi ustanoveniami § 759 v spojení s § 48 Občianskeho zákonníka. Odstúpením od zmluvy sa zmluva ruší ex tunc, t.j. od začiatku.
4. Zmluvné strany sa berú na vedomie, že zmluvu je možné ukončiť na základe písomnej dohody zmluvných strán.

**Článok VII.**

**Prechodné a záverečné ustanovenia**

1. Vzťahy touto zmluvou neupravené sa riadia príslušnými ustanoveniami Občianskeho zákonníka.

2. Zmluva je vyhotovená v piatich rovnopisoch každý so silou originálu, pričom ubytovateľ si ponechá tri rovnopisy, ubytovaný a ZŠ s MŠ jeden rovnopis tejto zmluvy.

1. Zmluva nadobúda platnosť dňom jej podpísania oboma zmluvnými stranami a účinnosť dňom jej zverejnenia ZŠ s MŠ a ubytovateľom resp. neskorším dátum jeho zverejnenia v súlade so zák. č. 211/2000 Z.z. o slobodnom o prístupe k informáciam.
2. Ubytovateľ a ubytovaný vyhlasujú, že si zmluvu prečítali, jej obsahu porozumeli, táto predstavuje ich pravú, vážnu a slobodnú vôľu a nebola dojednaná v tiesni ani za jednostranne nevýhodných podmienok. Na znak súhlasu zmluvu potvrdzujú vlastnoručnými podpismi.

V Bratislave dňa .................... V Bratislave dňa ...................

\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_

 Za ubytovateľa: Za ubytovaného:

Mgr. Rudolf Kusý

V Bratislave dňa ......................

\_\_\_\_\_\_\_\_\_\_\_\_\_\_\_\_

Za ZŠ s MŚ

Mgr. Milena Partlová